বগুড়া : বগুড়ার কাহালু থেকে অপহৃত মানিক নামের এক যুবককে শিবগঞ্জ থানা এলাকা থেকে উদ্ধার করেছে পুলিশ। এ সময় অপহরণকারী চক্রের নারী দল নেতাসহ তিনজনকে গ্রেপ্তার করা হয়েছে। গ্রেপ্তারকৃতরা হলেন নন্দীগ্রাম উপজেলার পাঠান গ্রামের আব্দুল ওহাবের স্ত্রী মিনা খাতুন, একই গ্রামের মৃত মোহাম্মদ আলীর ছেলে ইয়াকুব আলী, ধনকুচা গ্রামের সেলিম হাসানের ছেলে মাসুদ। গতকাল সোমবার দুপুরে নন্দীগ্রাম থানা পুলিশ শিবগঞ্জ উপজেলার সংসারদীঘি গ্রাম থেকে অপহৃত মানিককে উদ্ধার করে। নন্দীগ্রাম থানার ওসি হাসান শামীম ইকবাল জানান, গ্রেপ্তারকৃতরা আন্তজেলা অপহরণকারী দলের সদস্য। তারা বিভিন্ন সময় মানুষকে প্রলোভন দিয়ে অপহরণ করে মুক্তিপণ আদায় করে থাকে। এ ছাড়া তারা নকল সোনার মূর্তির ব্যবসা করে।